Helsingin keskusta ruuhkainen lauantaina – Sipilän hallituksen politiikkaa kerää kansaa kaduille

Kuvituskuva. Johanna Erjonsalo / arkisto

toimitus

Helsingin poliisi kehottaa autoilijoita välttämään tai kiertämään Helsingin ydinkeskustan katuja mielenosoituksen takia. Erityisesti matkustajasatamiin menevien on syytä huomioida iltapäivän tapahtuma.

Joukkovoima hallituspolitiikkaa vastaan! -verkosto järjestää kolmannen valtakunnallisen mielenosoituksensa hallituksen leikkauspolitiikkaa vastaan Helsingissä lauantaina alkaen kello 14.

Viimeksi sama verkosto kokosi väkeään Helsinkiin keväällä, kun hallitus taivutteli palkansaajajärjestöjä työntekijöiden ansioita leikkaavan yhteiskuntasopimuksen taakse.

Järjestäjät odottavat tapahtumaan tuhansien mielenosoittajia. Joukko kokoontuu Rautatientorilla kello 14. Mielenosoitus lähtee liikkeelle kello 15 rautatieasemalta Etelärannan kautta Sinebrychoffin puistoon.

Etelärannassa mielenosoittajat saartavat Elinkeinoelämän keskusliiton ja näyttävä sille ja maan hallitukselle kengänpohjia. Mielenosoittajien on määrä kulkea kenkäpari olalla tai kädessä.

Helsingin poliisi muistuttaa, että ruuhkia saattaa esiintyä Aleksanterinkadun ympäristössä.

Unioninkatu - Pohjoisesplanadi - Eteläranta- Mannerheimintie eteläpää ja Bulevardi - sektorilla Länsisatamaan ajavia kehotetaan varaamaan aikaa ja harkitsemaan vaihtoehtoisia kulkureittejä esimerkiksi Mechelininkatua.

Olympialaiturille ajavia poliisi suosittaa käyttämään Tehtaankatua lähestymissuuntanaan.